hvile – Ett ord for dagen
Ett ord for dagen
Ditt ord er en lykt for min fot og et lys for min sti (Sal.119:105)
Meny
Gå til innhold
Hjem
Kontakt
Tema-samlinger
15 ting Gud ikke kan
Fadervår
Guds løfter holder – mirakelet vil komme
Nåde
Når korset bli for tungt å bære
På vandring fra bønnerop til bønnesvar
Se i nåde til oss Gud
hvile
22. oktober 2012 av Cecilie
Utfordring: Gjør deg selv en tjeneste – hvil!
Kom til meg, alle dere som strever og bærer tunge byrder, og jeg vil gi dere hvile. (Matt. 11:28)
Ukens utfordring er tilbake (hvertfall for denne uka :)) og denne er vanskelig for de fleste av oss. HVIL!
Ikke prøv å hele tiden leve opp til andres formeninger og forventninger om hva du burde gjøre, hvil i hvem Gud sier du er. Vær deg selv og vær en god deg selv. Ikke la andre styre deg dit du egentlig ikke vil og som du også vet du egentlig ikke skal.
Ikke la hodet bli fullt av stress og ikke la hjertet bli mismodig over alle de ting du ikke kan gjøre noe med, hvil i tillit til at Gud har kontrollen, han er på din side og han vil legge ting tilrette.
Ikke la tankene være fulle av alt du skulle ha gjort og skal gjøre. Hvil i øyeblikket du er i og husk at «Dette er dagen som Herren har gjort». La gårsdagen være forbi og husk at morgendagen kan du ikke kontrollere, vær tilstede her og nå.
Ikke stev etter de store oppgaver og de store meninger, la det å få vandre med Gud i hverdagen være stort nok. Tenk å fantastisk å kunne gi en klem og oppmuntring i rette tid! Tenk å kunne lette en annens byrde gjennom en praktisk handling! Vær lydig, barmhjertig og omsorgsfull i hverdagen din, ikke strev etter de store høyder og festdager.
Ikke tyng deg selv ned med gamle feil og tabber, Gud elsker deg selv om. Du er ikke ubrukelig eller mindre verdt fordi om du tok en feilsving eller ramlet i søla. Guds nåde har reist deg opp igjen, du er renset, du er hellig og ren. Du er den høyeste Guds barn og han elsker deg. Hvil i kjærligheten, aksepten og gjenoprettelsen, ikke i fortidens skygger.
Så dagens- og ukens- utfordring er: HVIL
Nyttig? Del gjerne!
E-post
Pocket
Skriv ut
Tweet
Del på Tumbl
WhatsApp
Telegram
Lik dette:
Lik Laster...
Publisert i Andakt, Ukens utfordring | Merket med Guds omsorg, hvile, Matteus | 7 kommentarer
27. september 2012 av Cecilie
Gud kjemper for deg
David satte etter fienden med fire hundre mann. To hundre ble igjen, de var for utmattet til å gå over elveleiet. (1. Sam. 30:10)
David og hans menn hadde kommet tilbake til byen Siklag etter å ha reist ut sammen med filisterne for å kjempe. Endel filistere var redd David skulle vende seg mot dem og ville ikke ha han og hans menn med i kampen, dermed ble David sendt bort fra kampen. Når de nå retunerer til byen, ser de at amalekittene har plyndret og brent den ned. Mennene blir sinte på David og vil ta ham og David trekker seg tilbake og søker Herren om råd. På Guds befaling setter de etter amalekittene for å få tilbake sitt. Ved elveleiet i Besor er endel av mennene for trette til å fortsette og de blir værendes igjen. David og de menn som var sterke nok til å kjempe, fortsetter ferden. De vinner med Herrens hjelp og alt som var plyndret fra dem får de med tilbake.
David er et bilde på Kristus, og i dagens vers ser vi en ting vi skal legge oss ekstra på minne. Det er greit å bli sliten og ikke kjempe i første rad hele tiden. Det er greit å trekke seg litt tilbake for å hvile. Som David kjempet med de som var sterke nok, vil Gud la oss hvile mens han og andre troende kjemper. Gud vil ikke vi skal bli totalt utmatta, han vet vi trenger hvile og han gir oss både lov (tillatelse), rom og plass til det.
Trenger du hvile fra alt som skjer? Sett deg ned ved kilden, ta til deg det friske vannet, la ny styrke komme til deg, og husk at mens du er der og blir sterkere igjen, kjemper Gud for deg.
Nyttig? Del gjerne!
E-post
Pocket
Skriv ut
Tweet
Del på Tumbl
WhatsApp
Telegram
Lik dette:
Lik Laster...
Publisert i Andakt, Bibelvers | Merket med 1. Samuelsbok, bilde, David, hvile, kjemper for, Kristus | 4 kommentarer
4. mai 2012 av Cecilie
Andakt når du er sliten
Kom, alle tørste, kom til vannet! Dere uten penger, kom og kjøp korn og spis! Kom, kjøp korn uten penger, vin og melk uten betaling! Hvorfor bruke penger på det som ikke er brød, og arbeid på det som ikke metter? Hør nå på meg, så skal dere få spise det som godt er, og fryde dere over fete retter. (Jes.55:1-2)
Her en dag var dette ett av søkeordene som henviste noen til bloggen. Jeg kjente hjertet sank litt da jeg leste det. Ikke fordi de kom hit (jeg ba Gud om at de må ha funnet noe til styrke og oppmuntring) men fordi jeg vet hvor vondt det er å være sliten. Jeg vet hvordan det er å gå gjennom år med tøffe tak og en kropp som ikke fungerer. Og jeg vet at det er ikke alltid så mye man kan si som hjelper… ofte er en klem, en klapp på skuldra og en «jeg forstår» noe av det beste man kan få. Å få ett lass med bibelvers listet opp hjelper ikke alltid så mye, og det er ikke alltid den beste fremgangsmåten heller.
Hva jeg tenkte på igjen er hvordan kong David ivaretok de av mennene sine som var så slitne at de ikke orket mer, han lot dem bli igjen der de var og så dro kongen og de mennene som fortsatt hadde styrke igjen ut i kamp. De vant og da det var tid for å dele «byttet» ville ikke de kjempende dele med de hvilende, men kong David sier at de som passer forsyningene har like stor del av seieren og byttet skal deles likt. Kong David forstod at mennene var utslitte og han tok hensyn til det, men han visste også at det var trofast menn som hadde kjempet hvis de kunne (se 1. Sam..30).
Og jeg tenker på hvilket flott bilde dette er av hvordan Gud kjemper for oss også. Når vi ikke orker, vil Gud- og de av våre søsken som har styrke- stå i kampen. Vi som er slitne skal få lov å hvile og finne nye krefter. Jeg tenker også på hvordan Jesus tok med seg disiplene avsides for at de skulle få være alene sammen og hvile etter de hadde vært ute på «misjonsoppdrag»(Luk.9:10). Gud vil ikke vi skal slite oss ut i tjenesten eller at livet og dets utfordringer skal slite oss ut, han vet at vi har behov for hvile.
Samtidig er det viktig at vi tar en grundig kikk på eget liv. Hva er det som gjør meg så sliten? Er det at jeg har for mange oppgaver og er med på for mye? Hvis det, hva kan kuttes ned på? Er det at familien har en for hektisk hverdag med for mange aktiviteter? Kanskje må det en begrensning til og barn og voksne må velge hva de helst vil holde på med? Er det utfordringer som egen sykdom, familiemedlemmers sykdom eller annet, må man ta hensyn til de begrensninger det gir, og også være villig til å motta hjelp fra andre. Selv om det er ting som vi kan gjøre for å lette hverdagens byrder og belastningen på oss selv, vil vi også møte tider der ting bare er tungt, vanskelig og vondt.  Bruk tiden din vist, ikke bare på det som tapper for krefter, men også på lek og moro. Uansett årsak til at du er sliten og har det tungt, vit at det er hvile og hjelp hos Jesus.
Kom til meg, alle dere som strever og bærer tunge byrder, og jeg vil gi dere hvile. (Matt.11:28)
Nyttig? Del gjerne!
E-post
Pocket
Skriv ut
Tweet
Del på Tumbl
WhatsApp
Telegram
Lik dette:
Lik Laster...
Publisert i Andakt, Bibelvers | Merket med Guds omsorg, hverdag, hvile, Jesaja, Jesus, Matteus, sliten, styrke, tunge tider | 2 kommentarer
15. mars 2012 av Cecilie
Hvil du, Jeg kjemper for deg
Kom til meg, alle dere som strever og bærer tunge byrder, og jeg vil gi dere hvile. (Matt.11:28)
Det er spesielt to historier som kommer opp i tankene mine når jeg er veldig sliten, når jeg føler for å rømme fra det meste å finne stillhet, fred og hvile. Den ene er hvordan Jesus viser omsorg for disiplene når de kommer tilbake etter «evangeliseringsferd»- «kom avsides og hvil» sier Jesus og tar dem med bort fra mengden.
Den andre er fra gamle testamentet med David i hovedrollen. Siklag, byen David og hans menn bodde i, ble mens mennene var ute i krig inntatt og deres kvinner, barn og dyr ble bortført. David søker Herren om råd og får beskjed om å sette etter. Etter en liten stund kommer David og hans menn til Besor-bekken, men endel av mennene er nå så slitne at de ikke orker mer, de klarer ikke ett skritt til. David sier de skal bli igjen mens han og de andre setter etter og kjemper. Davids menn mener de som ble tilbake ikke skal få noe av byttet utover egne koner og barn, mens David, rettferdig og godhjerta som han er, sier at de som passer forsyningen har like stor del i seier og bytte som de som kjempet.
Slik kommer Gud til meg når jeg er sliten og utenfor, og slik kommer han til den slitne og trøtte nå også: Kom avsides med Meg, Jeg kjemper for deg, hvil du.
Nyttig? Del gjerne!
E-post
Pocket
Skriv ut
Tweet
Del på Tumbl
WhatsApp
Telegram
Lik dette:
Lik Laster...
Publisert i Andakt, Bibelvers | Merket med Frelser, Guds omsorg, hjelp, hverdag, hvile, Jesus, Matteus, tunge tider | Legg igjen en kommentar
Ett ord for dagen er
en blogg hvor det deles enkle betraktninger og tanker om tro i hverdagen. Ord jeg håper og ber blir til hjelp, trøst, oppmuntring og refleksjon for de som leser.
Guds fred og velsignelse!
❤ Jesus elsker deg ❤
Min bønn for deg
Må Herren velsigne din inngang og din utgang, må Hans beskyttelse verne deg og alle dine og må Guds fred fylle ditt hjerte! Må Herrens sannhet fylle dine tanker og lede deg i dine avgjørelser, må Guds styrke fylle dine steg og Hans kraft og kjærlighet finnes i dine ord. I Jesu dyrebare navn, amen!
Du må gjerne dele
hva som er skrevet hvis du fant det nyttig og til hjelp eller oppmuntring. Jeg skriver under hva jeg betegner som (F) "Freely received, Freely give". Forutsetning er at du ikke endrer på noe og at du henviser til bloggen/bloggposten.
Nylige innlegg
Den gjemte tulipanen
Alltid priser de Herren
Det ensomme lammet
Vær trofast også i det (veldig) lille
Graven er tom!
Vintreet og fotvasking
Husk din svakhet mot synd
Det er min Jesus!
Ny mulighet til å stole på Gud
Dagen er ødelagt! Eller?
Følg bloggen – RSS
RSS - Innlegg
RSS - Kommentarer
Følg bloggen - mail
Ønsker du å få nye innlegg på e-post?
E-postadresse:
Klikk her for å abonnere
Mest lest siste døgn
Guds navn - den Gud som ser
Bibelvers: Styrke
Spiser du maten din?
Gud vil gi deg ord å dele
Guds Navn - Herren vil forsørge
Arkiv
Arkiv Velg måned mai 2022  (3) april 2022  (5) mars 2022  (6) januar 2022  (3) desember 2021  (2) oktober 2021  (1) august 2021  (6) juli 2021  (2) juni 2021  (5) mai 2021  (3) april 2021  (9) mars 2021  (16) februar 2021  (12) januar 2021  (18) desember 2020  (16) november 2020  (17) oktober 2020  (14) september 2020  (5) august 2020  (2) juli 2020  (2) juni 2020  (3) mai 2020  (5) april 2020  (3) mars 2020  (9) februar 2020  (4) desember 2019  (11) november 2019  (13) september 2019  (1) juni 2019  (1) desember 2018  (1) september 2018  (7) august 2018  (10) juli 2018  (8) juni 2018  (14) mai 2018  (11) april 2018  (17) mars 2018  (13) februar 2018  (21) januar 2018  (23) desember 2017  (19) november 2017  (2) oktober 2017  (18) september 2017  (21) august 2017  (5) juni 2017  (15) mai 2017  (8) april 2017  (12) mars 2017  (12) februar 2017  (18) januar 2017  (21) desember 2016  (18) november 2016  (20) oktober 2016  (11) juli 2016  (1) februar 2016  (8) januar 2016  (10) desember 2015  (1) november 2015  (1) august 2015  (1) juli 2015  (3) juni 2015  (14) mai 2015  (15) april 2015  (17) mars 2015  (6) januar 2015  (1) desember 2014  (24) november 2014  (8) oktober 2014  (14) september 2014  (15) august 2014  (7) juni 2014  (2) mai 2014  (3) april 2014  (9) mars 2014  (7) februar 2014  (2) januar 2014  (10) desember 2013  (24) november 2013  (11) oktober 2013  (18) september 2013  (21) august 2013  (11) juli 2013  (12) juni 2013  (17) mai 2013  (23) april 2013  (10) mars 2013  (2) februar 2013  (15) januar 2013  (22) desember 2012  (15) november 2012  (22) oktober 2012  (19) september 2012  (20) august 2012  (23) juli 2012  (22) juni 2012  (13) mai 2012  (16) april 2012  (17) mars 2012  (20) februar 2012  (18) januar 2012  (12)
Søk i bloggens poster
Søk
Siste innlegg på «med Gud i hverdagen
Prøvelser kan raskt bli fristelser 22. august 2022
Hva vil han si? 4. august 2022
Når alle forsøk ramler i grus 23. juli 2022
Blogg på WordPress.com.
Følg meg Følger
Ett ord for dagen
Bli med 85 andre følgere
Registrer meg
Har du allerede en WordPress.com-konto? Logg inn nå.
Ett ord for dagen
Tilpass
Følg meg Følger
Registrer deg
Logg inn
Rapporter dette innholdet
Se nettstedet i Leser
Behandle abonnementer
Lukk denne menyen
%d bloggere liker dette: